smcproject/ml-wiki-sentences huggingface dataset:
ചാണകം, എല്ലുപൊടി, വേപ്പിൻ പിണ്ണാക്ക്, കമ്പോസ്റ്റ് എന്നിവയെല്ലാം തെങ്ങിന് നല്ലതാണ്.
എല്ലാ വർഷവും ഒരിക്കൽ വളം നൽകുന്നതിന് പകരം, അത് വർഷത്തിൽ മൂന്നോ നാലോ തവണ വിഭജിക്കാൻ ശുപാർശ ചെയ്യുന്നു.
കേരഗ്രാമം പദ്ധതി
കുറ്റ്യാടി നാളികേര കാർഷിക സംസ്‌കൃതിയെ വീണ്ടെടുക്കുക, തെങ്ങ് കൃഷിയെ പ്രോത്സാഹിപ്പിക്കുക എന്ന ലക്ഷ്യത്തിൽ സംസ്ഥാന സർക്കാറും കൃഷി വകുപ്പും നടപ്പിലാക്കുന്ന പദ്ധതിയാണ് കേരഗ്രാമം.
തെങ്ങിന് വളം ചേർക്കുക, കയ്യാലനിർമ്മാണം, ഇടവിളകൃഷിയിലൂടെ തെങ്ങ് കർഷകർക്ക് കൂടുതൽ ആദായം ലഭ്യമാക്കുക, രോഗപ്രതിരോധ പ്രവർത്തനം നടത്തുക, രോഗം ബാധിച്ച തെങ്ങുകൾ വെട്ടിമാറ്റി പകരം തൈകൾനടുക എന്നീ പ്രവർത്തനങ്ങളാണ് പദ്ധതിയിലൂടെ കൃഷിവകുപ്പ് ലക്ഷ്യമിടുന്നത്.
അയിലക്കാട്
മലപ്പുറം ജില്ലയിൽ പൊന്നാനി താലൂക്കിൽ എടപ്പാൾ ഗ്രാമപഞ്ചായത്തിൽ എടപ്പാൾ വില്ലേജിൽ ഉൾപ്പെടുന്ന ഒരു ഗ്രാമമാണ് അയിലക്കാട് .
വിവരണം പേരിനുപിന്നിൽ
മുൻപ് ജനവാസമില്ലാതെ കാട് പിടിച്ച ഒരു പ്രദേശം അകിലവും കാട് എന്ന അർത്ഥത്തിലും അതല്ല അകിൽ (ചന്ദനം ) അകിൽ കാട് എന്ന പേരിൽ നിന്നുമാണ് അയിലക്കാട് എന്ന ദേശനാമമുണ്ടായതാണന്നാണ് ചരിത്രം.
കുറത്തിക്കാട് എന്നായിരുന്നു അയിലക്കാടിന് മുമ്പുണ്ടായിരുന്നത് എന്നും പഴമക്കാർ സാക്ഷ്യപ്പെടുത്തുന്നു.
മത്സ്യ ബന്ധനവും വല നെയ്‌തെടുക്കാൻ ഉപയോഗിച്ചിരുന്ന "വക്ക്" നൂൽ നിർമാണവും പ്രധാന ഉപജീവന മാർഗമായിരുന്നു
അയിലക്കാട് ഗ്രാമത്തെ കുറിച്ച് ഗിരീഷ്, സി ജിനീഷ്.
സി എന്നീ സഹോദരങ്ങൾ "നാട്ടുവഴിയിലൂടെ" എന്നൊരു വിഡിയോ ഡോക്യുമെന്റ്റിയും തയ്യാറാക്കിയിട്ടുണ്ട്.
അയ്യപ്പൻകാവ് ക്ഷേത്രം
അയിലക്കാട് അയ്യപ്പൻക്കാവ് ക്ഷേത്രം എന്നറിയപ്പെടുന്ന ഈ ക്ഷേത്രത്തിന്റെ പൂർവ്വകാല നാമം  തലപ്പുള്ളി ശ്രീ ധർമ്മശാസ്താക്ഷേത്രം എന്നാണ്.
കൊഴുക്കുള്ളി തറവാട്ടുക്കാരാണ് ക്ഷേത്ര ഉരാളൻമാർ.
പുരാതന കാലത്ത്ചമ്പ്രമാണം ദേവസ്വത്തിന് കീഴിലുൾപ്പെട്ടിരുന്ന ഈ ക്ഷേത്രം ഇപ്പോൾ നാട്ടുകാരുൾപ്പെട്ട ഭരണസമിതിയാണ് ഇപ്പോൾ മുൻപോട്ട് കൊണ്ട് പോകുന്നത്.
വ്യക്തികൾ,സ്ഥാപനങ്ങൾ
കാളപൂട്ട് മത്സരങ്ങളിലൂടെ ശ്രദ്ധേയനായ കെ.വി മുഹമ്മദ് ഹാജിയുടെ പേരിലൂടേയും അയിലക്കാട് ഗ്രാമം ശ്രദ്ധ നേടുന്നുണ്ട്.
ഗ്രാമത്തെ അക്ഷരം പഠിപ്പിച്ച ദേശത്തെ പ്രധാന വിദ്യാലയം അയിലക്കാട് എ.എം.എൽ.പി സ്കൂളാണ്.
ഒരു പ്രധാനപെട്ട തീർത്ഥാടന കേന്ദ്രമായ അയിലക്കാട് സയ്യിദ് സിറാജ്ജുദ്ധീൻ ഖാദിരി ജാറം  എന്നിവ ഗ്രാമത്തെ പ്രസിദ്ധമാക്കുന്നു.
കെ.എ. ജലീൽ
കേരളത്തിലെ ഒരു വിദ്യാഭ്യാസ വിചക്ഷണനും കാലിക്കറ്റ് സർവ്വകലാശാലയുടെ വൈസ് ചാൻസലറുമായിരുന്നു കെ.എ. ജലീൽ (1922-2012).
ഫാറൂഖ് കോളേജ് പ്രിൻസിപ്പലായി ദീർഘകാലം സേവനമനുഷ്ടിച്ചിരുന്നു .
വഖഫ് ബോർഡ് അംഗമായും ചെയർമാനായും പ്രവർത്തിച്ചിരുന്നു .
കേരള സാഹിത്യ അക്കാദമിയുടെ ഐ.സി. ചാക്കോ അവാർഡ് അദ്ദേഹത്തിന് ലഭിച്ചിട്ടുണ്ട്.
1922-ൽ വടക്കൻ പറവൂരിൽ ജനിച്ച ജലീൽ പ്രദേശത്തുള്ള യു.സി. കോളേജ്, തിരുവനന്തപുരം  യൂണിവേഴ്സിറ്റി കോളേജ് എന്നിവിടങ്ങളിലായി വിദ്യാഭ്യാസം നേടി.
ഫാറൂഖ് കോളേജിൽ അധ്യാപനമാരംഭിച്ച അദ്ദേഹം അവിടെ തന്നെ പ്രിൻസിപ്പൽ ആയി ചുമതലയേറ്റു .
1979 മുതൽ 1983 വരെ കാലിക്കറ്റ് സർവകലാശാലയുടെ വൈസ് ചാൻസലർ ആയി പ്രവർത്തിച്ചു.
വിദ്യാഭ്യാസ മേഖലയിൽ വിവിധങ്ങളായ സമിതികളിൽ അദ്ദേഹം പ്രവർത്തിച്ചിരുന്നു.
ബലികുടീരങ്ങളേ ഇംഗ്ലീഷ് വിലാസം https://ml.wikipedia.org/wiki/Balikudeerangale
വയലാർ രാമവർമ്മ എഴുതി ദേവരാജൻ സംഗീതം പകർന്ന പ്രശസ്തമായ ഒരു മലയാള ഗാനമാണ് ബലികുടീരങ്ങളേ .
എ.ഐ.ടി.യു.സിയുടെ സമ്മേളനത്തിനു പാടാ൯ വേണ്ടിയാണ് ഈ ഗാന൦ എഴുതുന്നത്.
പിന്നീട് 1857ലെ ഒന്നാം സ്വാതന്ത്രസമരത്തിന്റെ നൂറാം വാർഷികം പ്രമാണിച്ച് 1957ൽ രുവനന്തപരത്ത് നിർമ്മിച്ച പാളയം രക്തസാക്ഷി മണ്ഡപത്തിന്റെ ഉദ്ഘാടനച്ചടങ്ങിന് അവതരിപ്പിക്കാൻ ഈ ഗാനം തെരഞ്ഞെടുത്തു.
വയലാറും ദേവരാജനും ഒരുമിച്ച് ചിട്ടപ്പെടുത്തിയ ആദ്യഗാനമായിരുന്നു ഇത്.
1857 ൽ ന­ട­ന്ന ഒ­ന്നാം സ്വാ­ത­ന്ത്ര്യ­സ­മ­ര­ത്തി­ന്റെ ശ­ത­വാർ­ഷി­ക­ത്തി­ന്റെ സ്മാരകമായാണ് പാ­ള­യ­ത്ത്‌ ര­ക്ത­സാ­ക്ഷി മണ്ഡപം പ­ണി­ക­ഴി­പ്പി­ച്ച­ത്‌.
രാഷ്ട്രപതിയായിരുന്ന രാജേന്ദ്രപ്രസാദാണ് മണ്ഡപം ഉദ്ഘാടനം ചെയ്യാൻ എത്തിയത്.
പൊൻകുന്നം വർക്കിക്കായിരുന്നു ഉദ്ഘാടന കമ്മിറ്റിയുടെ ചുമതല.
വിജെടി ഹാളിലെ സമ്മേളനത്തിൽ അറുപത് പേർ ഒന്നിച്ചാണ്  ഈ ഗാനം പാടിയത്.
ഗാനത്തിൽ ചെങ്കൊടി എന്ന വാക്ക് മാറ്റണമെന്ന് സ൦ഘാടക സമിതി ആവശ്യപ്പെട്ടു.
പൊ൯കുന്ന൦ വ൪ക്കിക്കു൦ ദേവരാജ൯ മാസ്റ്റ൪ക്കു൦ അതിനു സമ്മതമായില്ല.
എന്നാൽ വയലാ൪ അത് പൊൻകൊടി നേടി എന്നാക്കി കമ്മറ്റിയുടെ അ൦ഗീകാര൦ വാങ്ങി.
പിന്നീട് റിഹേഴ്സൽരആര൦ഭിച്ചു അപ്പോഴൊക്കെ സ൦ഘാടകരു൦ ഉദ്യോഗസ്ഥരു൦ നിരീക്ഷിക്കുന്നുണ്ടായിരുന്നു.
പൊ൯കൊടി എന്നുതന്നെ പാടി.
സ്റ്റേജിൽ കയറുന്ന സമയത്ത് വയലാ൪ ഗായകരോട് ചെങ്കൊടി എന്നുതന്നെ പാടണമെന്ന് നി൪ദേശിച്ചു.
പിന്നീട് KPAC ഈ ഗാന൦ അവതരണഗാനമായി തെരഞ്ഞെടുത്തു.
അതോടു കൂടിയാണ് ഈ ഗാന൦ ജനകീയമാകുന്നത്.
ആദ്യ അവതരണത്തിൽ പാടിയവർ
കെ.എസ്. ജോർജ് , കെ.പി.എ.സി. സുലോചന , എൽ.പി.ആർ. വർമ , സി.ഒ. ആന്റോ , കവിയൂർ പൊന്നമ്മ , ജോസ് പ്രകാശ് , കൊടുങ്ങല്ലൂർ ഭാഗീരഥിയമ്മ , സുധർമ , ബിയാട്രീസ് , വിജയകുമാരി , ആന്റണി എലഞ്ഞിക്കൽ തുടങ്ങി അറുപത് പേരാണ് ആദ്യാവതരണത്തിൽ ഈ ഗാനം ആലപിച്ചത്.
ബലികുടീരങ്ങളേ...
(ഉപകരണ സംഗീതത്തിൽ) വരികൾ വരികൾ ഇവിടെ അവലംബം ↑ ↑ {{ cite web }} :  CS1 maint: bot: original URL status unknown ( link ) ↑
കോട്ടയം ഓർക്കുന്നു; സ്മരണകളിരമ്പും രണസ്മാരകങ്ങളെ
തമന്ന ഭാട്ടിയ ഇംഗ്ലീഷ് വിലാസം https://ml.wikipedia.org/wiki/Tamannaah_Bhatia
തമന്ന ഭാട്ടിയ ( ഉച്ചാരണം ⓘ ; ഇംഗ്ലീഷ് : Tamannaah Bhatia ; ജനനം 21 ഡിസംബർ 1989) പ്രധാനമായും തെലുങ്ക് , തമിഴ് , ഹിന്ദി സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ്.
എൺപതിലധികം അധികം സിനിമകളിൽ അഭിനയിച്ച അവർ കലൈമാമണി , സിമ്മ ഉൾപ്പെടെ നിരവധി അവാർഡുകൾ നേടിയിട്ടുണ്ട്, കൂടാതെ ഫിലിംഫെയർ പുരസ്‌കാരം സൗത്ത് -ന്റെ എട്ട് നോമിനേഷനുകളും നേടിയിട്ടുണ്ട്.
തമന്ന ഭാട്ടിയ 1989 ഡിസംബർ 21ന് മഹാരാഷ്ട്രയിലെ ബോംബെയിലാണ് ജനിച്ചത്.
സന്തോഷും രജനി ഭാട്ടിയയുമാണ് അവരുടെ മാതാപിതാക്കൾ.
അവർക്ക് ആനന്ദ് ഭാട്ടിയ എന്നൊരു മൂത്ത സഹോദരനുണ്ട്.
സിന്ധി ഹിന്ദു വംശജയായ അവർ മുംബൈയിലെ മനേക്‌ജി കൂപ്പർ എജ്യുക്കേഷൻ ട്രസ്റ്റ് സ്‌കൂളിൽ സ്‌കൂൾ വിദ്യാഭ്യാസം നടത്തി.
പതിമൂന്നാം വയസ്സിൽ അഭിനയം പഠിക്കാൻ തുടങ്ങിയ അവർ ഒരു വർഷത്തോളം പൃഥ്വി തിയേറ്ററിൽ ചേർന്നു, അവിടെ സ്റ്റേജ് പ്രകടനങ്ങളിൽ പങ്കെടുത്തു.
ചാന്ദ് സാ റോഷൻ ചേഹേര (2005) എന്ന ഹിന്ദി ചിത്രത്തിലൂടെയാണ് തമന്ന തന്റെ അഭിനയ ജീവിതം ആരംഭിച്ചത്.
ശ്രീ (2005) എന്ന ചിത്രത്തിലൂടെ തെലുങ്ക് സിനിമയിലും കേടി (2006) എന്ന ചിത്രത്തിലൂടെ തമിഴ് സിനിമയിലും അവർ അരങ്ങേറ്റം കുറിച്ചു.
2007-ൽ, ഹാപ്പി ഡേയ്‌സ് , കല്ലൂരി എന്നീ ചിത്രങ്ങൾ അവരുടെ അഭിനയജീവിതത്തിൻ്റ് വഴിത്തിരിവായി.
ഇവ രണ്ടിലെയും തമന്നയുടെ കോളേജ് വിദ്യാർത്ഥിയായിട്ടുള്ള അഭിനയം നിരൂപക പ്രശംസ നേടി.
ഈ സിനിമകളുടെ വാണിജ്യ വിജയം തെലുങ്കിലും തമിഴിലും ഒരു പ്രധാന നടി എന്ന നിലയിൽ അവരുടെ കരിയർ സ്ഥാപിക്കാൻ കാരണമായി.
കൊഞ്ചം ഇഷ്ടം കൊഞ്ചം കഷ്ടം (2009), 100% ലവ് (2011), ഊസരവെല്ലി (2011), രച്ച (2012), തടഖ (2013), ബാഹുബലി : ദ ബിഗിനിങ് (2015), ബംഗാൾ ടൈഗർ (2015), ഊപ്പിരി (2016), ബാഹുബലി 2: ദ കൺക്ലൂഷൻ (2017), എഫ് 2: ഫൺ ആൻഡ് ഫ്രസ്ട്രേഷൻ (2019), സൈറാ നരസിംഹ റെഡ്ഡി (2019), എഫ് 3: ഫൺ ആൻഡ് ഫ്രസ്ട്രേഷൻ (2022) എന്നിവ തമന്നയുടെ ശ്രദ്ധേയമായ തെലുങ്ക് ചിത്രങ്ങളാണ്.
അയൻ (2009), പൈയ്യ (2010), സുരാ (2010), സിറുതൈ (2011), വീരം (2014), ധർമ ദുരൈ (2016), ദേവി (2016), സ്കെച്ച് (2018), ജയിലർ (2023), അരൻമനൈ 4 (2024) എന്നിവ അവരുടെ ശ്രദ്ധേയമായ തമിഴ് ചിത്രങ്ങളാണ്.
കൂടാതെ, 11-ത് അവർ (2021), നവംബർ സ്റ്റോറി (2021), ജീ കർദ (2023), അഖരി സച്ച് (2023) തുടങ്ങിയ സ്ട്രീമിംഗ് പ്രോജക്ടുകളിൽ പ്രധാന നടി ആയി അവർ അഭിനയിച്ചിട്ടുണ്ട്.
ഫിലിമോഗ്രഫി ചലച്ചിത്രങ്ങൾ വർഷം സിനിമ വേഷം ഭാഷ കുറിപ്പ് കണ്ണികൾ 2005 ചാന്ദ് സാ റോഷൻ ചേഹേര ജിയാ ഒബ്രോയ് ഹിന്ദി ശ്രീ സന്ധ്യ തെലുങ്ക് 2006 കേടി പ്രിയങ്ക തമിഴ് 2007 വ്യാപാരി സാവിത്രി തമിഴ് ഹാപ്പി ഡേയ്സ് മധു തെലുങ്ക് കല്ലൂരി ശോഭന തമിഴ് 2008 കാളിദാസു അർച്ചന തെലുങ്ക് റെഡി സ്വപ്ന തെലുങ്ക് അതിഥി വേഷം നെത്രു ഇന്ദ്രു നാലൈ വർഷ തമിഴ് ദ്വിഭാഷാ ചിത്രം; അതിഥി വേഷം നിന്ന നേടു രേപു തെലുങ്ക് 2009 പഠിക്കാതവൻ ഗായത്രി തമിഴ് കൊഞ്ചം ഇഷ്ടം കൊഞ്ചം കഷ്ടം ഗീത സുബ്രമഹ്ണ്യം തെലുങ്ക് അയൻ യമുന തമിഴ് ആനന്ദ താണ്ഡവം മധുമിത തമിഴ് കണ്ടേൻ കാതലൈ അഞ്ജലി തമിഴ് 2010 പൈയ്യ ചാരുലത തമിഴ് സുരാ പൂർണ്ണിമ തമിഴ് തില്ലാലങ്കടി നിഷ തമിഴ് 2011 സിറുതൈ ശ്വേത തമിഴ് കോ — തമിഴ് "അഗ നഗ" എന്ന ഗാനത്തിലെ അതിഥി വേഷം 100% ലവ് മഹാലക്ഷ്മി തെലുങ്ക് ബദ്രിനാഥ് അളകനന്ദ തെലുങ്ക് വേങ്കൈ രാധിക തമിഴ് ഊസരവെല്ലി നിഹാരിക തെലുങ്ക് 2012 രച്ചാ ചൈത്ര (അമ്മു) തെലുങ്ക് എന്തുകണ്ടെ...
പ്രേമന്താ!
ശ്രീനിധി / ശ്രാവന്തി തെലുങ്ക് റെബെൽ നന്ദിനി തെലുങ്ക് ക്യാമറാമാൻ ഗംഗതോ റാംബാബു ഗംഗ തെലുങ്ക് 2013 ഹിമ്മത്ത് വാല രേഖ സിങ് ഹിന്ദി തടഖ പല്ലവി തെലുങ്ക് 2014 വീരം കൊപ്പെരുൻ ദേവി (കോപു) തമിഴ് ഹംഷകൽസ് ഷനായ ഹിന്ദി അല്ലുടു സീനു — തെലുങ്ക് "ലബ്ബാർ ബൊമ്മ" എന്ന പ്രത്യേക ഗാനത്തിലെ പ്രകടനം എന്റർടെയിൻമെന്റ് സാക്ഷി / സോണിയ / സാവിത്രി ഹിന്ദി ആഗടു സരോജ തെലുങ്ക് 2015 നൻബേണ്ട സ്വയം തമിഴ് അതിഥി വേഷം ബാഹുബലി : ദ ബിഗിനിങ് അവന്തിക തെലുങ്ക് ദ്വിഭാഷാ ചിത്രം തമിഴ് വാസുവും സരവണനും ഒന്നാ പഠിച്ചവൻഗ ഐശ്വര്യ ബാല കൃഷ്ണൻ തമിഴ് സൈസ് സീറോ സ്വയം തെലുങ്ക് ദ്വിഭാഷാ ചിത്രം; അതിഥി വേഷം ഇഞ്ചി ഇടുപ്പഴഗി തമിഴ് ബംഗാൾ ടൈഗർ മീര തെലുങ്ക് 2016 സ്പീടുന്നോടു — തെലുങ്ക് "ബാച്ചിലർ ബാബു" എന്ന പ്രത്യേക ഗാനത്തിലെ പ്രകടനം ഓപിരി കീർത്തി തെലുങ്ക് ദ്വിഭാഷാ ചിത്രം തോഴ തമിഴ് ധർമ ദുരൈ സുഭാഷിണി തമിഴ് രൺവീർ ചിംഗ് റിട്ടേൺസ് — ഹിന്ദി ഹ്രസ്വ ചിത്രം ജാഗ്വാർ — കന്നഡ "സമ്പിഗ് എന്നെ" എന്ന പ്രത്യേക ഗാനത്തിലെ പ്രകടനം തെലുങ്ക് "മന്ദാര തൈലം" എന്ന പ്രത്യേക ഗാനത്തിലെ പ്രകടനം ദേവി ദേവി / റൂബി തമിഴ് ബഹുഭാഷാ ചിത്രം അഭിനേത്രി തെലുങ്ക് തുതക് തുതക് തുതിയ ഹിന്ദി കത്തി സണ്ടയി ദിവ്യ (ഭാനു) തമിഴ് 2017 ബാഹുബലി 2: ദ കൺക്ലൂഷൻ അവന്തിക തെലുങ്ക് ദ്വിഭാഷാ ചിത്രം തമിഴ് അൻബാനവൻ അശരാധവൻ അടങ്കാധവൻ രമ്യ തമിഴ് ജയ് ലവ കുശ — തെലുങ്ക് "സ്വിംഗ് സര" എന്ന പ്രത്യേക ഗാനത്തിലെ പ്രകടനം 2018 സ്കെച്ച് അമുതവല്ലി തമിഴ് അ ബ ക തമന്ന മറാഠി അതിഥി വേഷം നാ നുവ്വേ മീര തെലുങ്ക് നെക്സ്റ്റ് എൻ്റി?
തമ്മി തെലുങ്ക് കെ.ജി.എഫ്. ചാപ്റ്റർ 1 മിൽകി കന്നഡ "ജോക്കേ നാനു" എന്ന പ്രത്യേക ഗാനത്തിലെ പ്രകടനം 2019 എഫ് 2: ഫൺ ആൻഡ് ഫ്രസ്ട്രേഷൻ ഹാരിക തെലുങ്ക് കണ്ണേ കലൈമാനേ ഭാരതി തമിഴ് ദേവി 2 ദേവി തമിഴ് ദ്വിഭാഷാ ചിത്രം അഭിനേത്രി 2 തെലുങ്ക് ഖാമോഷി സുർഭി ഹിന്ദി സൈ റാ നരസിംഹ റെഡ്ഡി ലക്ഷ്മി നരസിംഹ റെഡ്ഡി തെലുങ്ക് പെട്രോമാക്സ് മീര തമിഴ് ആക്ഷൻ ദിയ തമിഴ് 2020 സരിലേരു നീക്കെവ്വരു — തെലുങ്ക് "ഡാങ് ഡാങ്" എന്ന പ്രത്യേക ഗാനത്തിലെ പ്രകടനം 2021 സീട്ടിമാർ ജ്വാല റെഡ്ഡി തെലുങ്ക് മഇസ്ട്രോ സിമ്രാൻ തെലുങ്ക് 2022 ഘാനി — തെലുങ്ക് "കൊടതേ" എന്ന പ്രത്യേക ഗാനത്തിലെ പ്രകടനം എഫ് 3: ഫൺ ആൻഡ് ഫ്രസ്ട്രേഷൻ' ഹാരിക തെലുങ്ക് ബബ്ളി ബൗൺസർ ബബ്ളി തൻവർ ഹിന്ദി പ്ലാൻ എ പ്ലാൻ ബി നിരാലി വോറ ഹിന്ദി ഗുർത്തുണ്ഡ സീതകാലം നിധി തെലുങ്ക് 2023 ലസ്റ്റ് സ്റ്റോറിസ് 2 ശാന്തി ഹിന്ദി ഭാഗം: "സെക്സ് വിത്ത് എക്സ്" ജയിലർ കമന തമിഴ് ഭോലാ ശങ്കർ ലാസ്യ തെലുങ്ക് ബാന്ദ്ര താര ജാനകി മലയാളം 2024 അരൻമനൈ 4 സെൽവി തമിഴ് സ്ത്രീ 2 ഷമ ഹിന്ദി അതിഥി വേഷം വേദാ രാശി ഹിന്ദി അതിഥി വേഷം TBA ഒഡെല 2 † ശിവ ശക്തി തെലുങ്ക് ചിത്രീകരിക്കുന്നു സിക്കന്ദർ കാ മുഖദ്ദർ † പ്രഖ്യാപിക്കും ഹിന്ദി ചിത്രീകരിക്കുന്നു ടെലിവിഷൻ വർഷം തലക്കെട്ട് വേഷം ശൃംഖല ഭാഷ കുറിപ്പുകൾ കണ്ണികൾ 2013 സപ്നേ സുഹാനേ ലഡക്പൻ കേ സ്വയം സീ ടിവി ഹിന്ദി ഹോളി എപ്പിസോഡിൽ അതിഥി വേഷം 2021 11-ത് അവർ അരാത്രിക റെഡ്ഡി അഹാ തെലുങ്ക് നവംബർ സ്റ്റോറി അനുരാധ ഗണേശൻ ഡിസ്നി+ ഹോട്ട്സ്റ്റാർ തമിഴ് മാസ്റ്
റർ ഷെഫ് ഇന്ത്യ - തെലുങ്ക് അവതാരിക ജെമിനി ടിവി തെലുങ്ക് സീസൺ 1, എപ്പിസോഡുകൾ 1–16 2023 ജീ കർദ ലാവണ്യ സിംഗ് ആമസോൺ പ്രൈം വീഡിയോ ഹിന്ദി ആഖരി സച്ച് അന്യ സ്വരൂപ് ഡിസ്നി+ ഹോട്ട്സ്റ്റാർ ഹിന്ദി 2024 ഡെയറിങ് പാർട്ട്നേഴ്‌സ് † പ്രഖ്യാപിക്കും ആമസോൺ പ്രൈം വീഡിയോ ഹിന്ദി ചിത്രീകരിക്കുന്നു സംഗീത വീഡിയോകൾ വർഷം തലക്കെട്ട് വേഷം ഭാഷ അവതാരകൻ ആൽബം കണ്ണികൾ 2005 "ലഫോസോ മേം" സ്വയം ഹിന്ദി അഭിജിത്ത് സാവന്ത് ആപ്കാ...
അഭിജിത് സാവന്ത് 2022 "തബാഹി" ബാദ്ഷാ റെട്രോപാണ്ട അവാർഡുകൾ മറ്റ് പ്രവർത്തനങ്ങൾ
അഭിനയ ജീവിതത്തിനുപുറമെ, തമന്ന മറ്റ് പല സംരംഭങ്ങളിലും ഏർപ്പെട്ടിട്ടുണ്ട്.
"ഫാന്റ", "ചന്ദ്രിക" ആയുർവേദിക് സോപ്പ് തുടങ്ങിയ പ്രശസ്ത ബ്രാൻഡുകളുടെ ടിവി പരസ്യങ്ങളിൽ പ്രത്യക്ഷപ്പെട്ട് ഒരു മോഡലെന്ന നിലയിൽ അവർ വിജയം കണ്ടെത്തി.
മാർച്ച് 2015-ൽ, അവർ "സീ തെലുഗു"-വിന്റെ ബ്രാൻഡ് അംബാസഡറായി, കൂടാതെ അതേ മാസം തന്നെ സ്വന്തം ജ്വല്ലറി ബ്രാൻഡായ "വൈറ്റ് ഗോൾഡ്" ആരംഭിച്ചു.
സാമൂഹിക കാര്യങ്ങളെ പിന്തുണച്ച് ജനുവരി 2016-ൽ അവർ "ബേട്ടി ബച്ചാവോ ബേട്ടി പഠാവോ" കാമ്പെയ്‌നിൽ ചേർന്നു.
ഓഗസ്റ്റ് 2021-ൽ "പെൻഗ്വിൻ റാൻഡം ഹൗസ് ഇന്ത്യ" അവരുടെ ആദ്യ പുസ്തകമായ "ബാക്ക് ടു ദി റൂട്ട്" പ്രസിദ്ധീകരിച്ചു.
സെപ്റ്റംബർ 2022-ൽ തമന്ന "ഷുഗർ കോസ്‌മെറ്റിക്‌സ്"-ൽ ഇക്വിറ്റി പങ്കാളിയായി.
ജനുവരി 2023-ൽ അവർ "ഐഐഎഫ്എൽ ഫിനാൻസ്"-ന്റെയും അതേ വർഷം ജൂലൈയിൽ "വിഎൽസിസി"-യുടെയും ബ്രാൻഡ് അംബാസഡർ ആയി.
ഒക്ടോബർ 2023-ൽ, അവർ പ്രശസ്ത ജാപ്പനീസ് ബ്യൂട്ടി ആൻഡ് കോസ്മെറ്റിക്സ് ബ്രാൻഡായ "ഷിസെയ്ഡോ"-യുടെ ആദ്യത്തെ ഇന്ത്യൻ അംബാസഡറായി.
ജനുവരി 2024-ൽ അവർ "സെൽ കോർ ഗാഡ്‌ജെറ്റ്‌സ് ലിമിറ്റഡ്"-ന്റെയും അതേ വർഷം മാർച്ചിൽ "രസ്ന" എന്ന ശീതളപാനീയ കമ്പനിയുടെയും ബ്രാൻഡ് അംബാസഡർ ആയി.
കുറിപ്പുകൾ † ഇതുവരെ റിലീസ് ചെയ്യാത്ത സിനിമകൾ, പരമ്പരകൾ എന്നിവയെ സൂചിപ്പിക്കുന്നു.
അവലംബം പുറത്തേക്കുള്ള കണ്ണികൾ തമന്ന ഭാട്ടിയ ഇന്റർനെറ്റ് മൂവി ഡാറ്റാബേസിൽ തമന്ന ഭാട്ടിയ റോട്ടൻ ടൊമാറ്റോസിൽ തമന്ന ഭാട്ടിയ ട്വിറ്ററിൽ
Coldwater River (Mississippi) The Coldwater River in Marks
കോൾഡ് വാട്ടർ നദി അമേരിക്കൻ ഐക്യനാടുകളിലെ വടക്കുപടിഞ്ഞാറൻ മിസിസിപ്പിയിലൂടെ ഏകദേശം 220 മൈൽ (350 കി.മീ) ദൂരത്തിൽ ഒഴുകുന്ന ഒരു നദിയാണ്.
ഇത് തല്ലഹാച്ചി നദിയുടെ കൈവഴിയും യാസൂ നദി വഴി മിസിസിപ്പി നദിയുടെ നീർത്തടത്തിൻ്റെ ഭാഗവുമാണ്.
മുൻകാലങ്ങളിൽ, കോൾഡ്വാട്ടർ നദിയെ ഒകലോപസാവ്, കോപാസോ, അല്ലെങ്കിൽ കോൾഡ്വാട്ടർ നദി എന്നാണ് വിളിച്ചിരുന്നത്.
"കോൾഡ് വാട്ടർ" എന്ന ഒറ്റവാക്കിൻ്റെ നാമം 1891-ൽ ഔദ്യോഗികമായി സ്ഥിരീകരിക്കപ്പെട്ടു.
അവലംബം ↑ U.S. Geological Survey Geographic Names Information System: Coldwater River (Mississippi)
സിദ്ദിഹ പി.എസ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ ഒരു മലയാള കവിയാണ് സിദ്ദിഹ പി.എസ്. .
2005-ൽ പ്ലസ് ടു വിദ്യാർത്ഥിയായിരിക്കെ എന്റെ കവിത എന്റെ വിലാസം എന്ന കവിതാസമാഹാരം പ്രസിദ്ധീകരിക്കപ്പെട്ടു.
2006-ൽ എഴുത്തുകാരായ എൻ. എസ്. മാധവൻ, മനോരമയിലെ വെള്ളിടി എന്ന പംക്തിയിൽ സിദ്ദിഹയെ പരിചയപ്പെടുത്തിക്കൊണ്ട് എഴുതിയിരുന്നു.
അതിലെ കവിതകൾ ഏറെ ചർച്ച ചെയ്യപ്പെട്ടെങ്കിലും, പിന്നീട് തൊഴിൽ സംബന്ധമായ തിരക്കുകളാലും മറ്റുമായി പതിനാല് വർഷങ്ങൾ രചനകൾ നടത്തിയിരുന്നില്ല.
എന്നാൽ കോവിഡ് കാലത്തിൽ വീണ്ടും കവിതകൾ രചിച്ചു തുടങ്ങി .
ഇപ്പോൾ ഖത്തറിൽ നഴ്സായാണ് സിദ്ദിഹ തൊഴിൽ ചെയ്യുന്നത് .
കോട്ടയം ജില്ലയിലെ പൊൻകുന്നത്താണ് സിദ്ദിഹയുടെ ജനനം.
മാതാപിതാക്കൾ വേർപിരിഞ്ഞതിനാൽ മാതാവിനൊപ്പമായിരുന്നു സിദ്ദിഹ കഴിഞ്ഞത് .
പ്രാരാബ്ദങ്ങളിലൂടെ കടന്നുപോയ വിദ്യാഭ്യാസകാലഘട്ടത്തിൽ എഴുതിയ കവിതകൾ തന്റെ ഹയർ സെക്കന്ററി പഠനകാലത്ത് അധ്യാപകരുടെ പിന്തുണയോടെ പ്രസിദ്ധീകരിച്ചു.
ഡോക്ടർ ആസാദിന്റെ മുഖവുരയോടെ പ്രസിദ്ധീകരിക്കപ്പെട്ട എന്റെ കവിത എന്റെ വിലാസം എന്ന പുസ്തകം പ്രഭാവർമ്മയാണ് പ്രകാശനം ചെയ്തത്.
പിന്നീട് നഴ്സിങ് പഠനവും, തുടർന്നുള്ള തൊഴിൽ തിരക്കും രചനാലോകത്ത് നിന്ന് മാറിനിൽക്കാൻ കാരണമായി.
2021-ൽ വീണ്ടും കവിതകൾ എഴുതിത്തുടങ്ങി.
ഖത്തറിലെ ഹമദ് മെഡിക്കൽ കോർപ്പറേഷനിൽ നഴ്സായി ജോലിചെയ്തുവരുന്നു.
കോഴിക്കോട് സ്വദേശി ഷംഷീർ ജീവിതപങ്കാളിയാണ്.
ഹനീൻ എന്ന മകൾ ഇവർക്കുണ്ട്.
സി. വിശ്വനാഥൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ ഒരു യുക്തിവാദി ചിന്തകനും ശാസ്ത്രപ്രചാരകനുമാണ് സി. വിശ്വനാഥൻ .
കേരളത്തിലെ വിവിധ ജില്ലകളിൽ ഓർത്തോപെഡിക് സർജൻ ആയി പ്രവർത്തിച്ചിരുന്ന അദ്ദേഹം നിലവിൽ ഒറ്റപ്പാലത്ത് പ്രാക്റ്റീസ് ചെയ്തുവരുന്നു.
ശാസ്ത്രീയത, യുക്തിചിന്ത എന്നിവ പ്രചരിപ്പിക്കാനായി പ്രവർത്തിക്കുന്ന അദ്ദേഹം യുക്തിവാദികൾക്കിടയിലെ അപചയങ്ങൾക്കെതിരായും ശബ്ദിച്ച് വരുന്നു.
ലീ ഷോർ
ഒരു കപ്പലിന്റെ ലീ വശത്തുള്ള തീരരേഖയുടെ ഒരു ഭാഗത്തെ വിവരിക്കുന്നതിനുള്ള ലീ തീരം നോട്ടിക്കൽ പദമാണ് ലീ ഷോർ, ചിലപ്പോൾ ലീവാർഡ് ( / ˈ l juː ər d / , അല്ലെങ്കിൽ കൂടുതൽ സാധാരണയായി / ˈ l iː w ər d / ) എ വിളിക്കുന്നു-അതായത് കാറ്റ് കരയിലേക്ക് വീശുന്നു.
ഇതിന് വിപരീതമായി, കപ്പലിനെ കാറ്റ് തള്ളുന്ന വശത്തെ കാലാവസ്ഥ അല്ലെങ്കിൽ കാറ്റുവഴിയിലുള്ള തീരം (/ / ˈ w ɪ n ər d / /അല്ലെങ്കിൽ, കൂടുതൽ സാധാരണയായി,/ / ˈ w ɪ n d w ər d / /′) എന്ന് വിളിക്കുന്നു.
ഒരു തീരത്ത് ഗ്രൗണ്ടട് അഥവാ കപ്പലിന്റെ അടിഭാഗം മണ്ണിൽ തട്ടി കപ്പലിന് സ്വയം നിയന്ത്രണം കൈവിടുന്ന അവസ്ഥ ഉണ്ടാകാൻ സാധ്യത ഉള്ളത് കാരണം ഒരാൾ ജാഗ്രതയോടെ ഈ സാഹചര്യം കൈകാര്യം ചെയ്യേണ്ടത് അത്യാവശ്യമാണ്.
ഇത് പ്രത്യേകിച്ചും പായ്ക്കപ്പലുകളുടെ കാര്യത്തിലാണ്, എന്നാൽ ലീ ഷോർ, എഞ്ചിൻ പവർഡ് കപ്പലുകൾക്കും ഒരു പ്രശ്നമാണ്.
റിസ‌ർവേഷൻ എഗെൻസ്റ്റ് ക്യാൻസലേഷൻ
ഇന്ത്യയിലെ ട്രെയിനുകളിൽ ലഭിക്കുന്ന ടിക്കറ്റിന്റെ ഒരു അവസ്ഥയാണ് റിസർവേഷൻ എഗെയ്ൻസ്റ്റ് കാൻസലേഷൻ (ആർ. എ. സി.) .
ഇത് യാത്ര ഉറപ്പാക്കുന്നുണ്ടെങ്കിലും ഒരു ബെർത്ത് ഉറപ്പുനൽകുന്നില്ല.
ഇതിനകം സ്ഥിരീകരിച്ച ടിക്കറ്റുള്ള യാത്രക്കാർ ട്രെയിൻ പുറപ്പെടുന്നതിന് മുമ്പ് കയറാതിരിക്കുകയോ അവരുടെ ടിക്കറ്റ് റദ്ദാക്കുകയോ ചെയ്താൽ ആർഎസി അവസ്ഥയിലുള്ള ടിക്കറ്റ് യാത്രക്കാരന് റിസർവ്വ് ചെയ്ത ഒരു ബെർത്ത് അനുവദിക്കും.
2 ആർ. എ. സി ടിക്കറ്റ് ഉടമകൾക്ക് ഒരു ബെർത്ത് 2 സീറ്റുകളായി തിരിച്ചിരിക്കുന്നു.
ഒരു ആർ. എ. സി ടിക്കറ്റ് ഉടമയ്ക്ക് താഴെപ്പറയുന്ന സാഹചര്യങ്ങളിൽ ഒരു ബെർത്ത് ലഭിക്കുന്നു.
അവസാന നിമിഷം എന്തെങ്കിലും ടിക്കറ്റ് റദ്ദാക്കലുകൾ ഉണ്ടെങ്കിൽ.
ഏതെങ്കിലും ക്വാട്ട വിറ്റുപോകാതെ അവശേഷിക്കുകയാണെങ്കിൽ.
ഏതെങ്കിലും സ്ഥിരീകരിച്ച ടിക്കറ്റ് ഉടമകൾക്ക് അപ്പർ ക്ലാസിലെ സീറ്റ് ലഭ്യത അനുസരിച്ച് സൌജന്യ അപ്ഗ്രേഡ് നൽകിയിട്ടുണ്ടെങ്കിൽ.
ഇത് സംഭവിക്കുകയാണെങ്കിൽ മറ്റ് ആർഎസി ടിക്കറ്റ് ഉടമകൾക്ക് 2 സീറ്റുകൾ ഒരു ബെർത്ത് ആക്കി മാറ്റാൻ കഴിയും.
സാധാരണയായി, ആർഎസി/ഡബ്ല്യുഎൽ ടിക്കറ്റുകൾക്ക് രണ്ട് നമ്പറുകൾ ഉണ്ടായിരിക്കും-ആർഎസ8/ആർഎസീ2, ഡബ്ല്യുഎൽ20/ഡബ്ല്യുഎൽ15, ഡബ്ല്യുഎൽ12/ആർഏസി2 മുതലായവ.
സ്ലാഷിന് ശേഷമുള്ള രണ്ടാമത്തെ നമ്പർ (/′) ടിക്കറ്റിന്റെ നിലവിലെ അവസ്ഥ കാണിക്കുന്നു.
അതിനാൽ, RAC8/RAC2 എന്നതിനർത്ഥം ടിക്കറ്റ് വാങ്ങുമ്പോൾ, RAC വിഭാഗത്തിന് കീഴിലുള്ള എട്ടാമത്തെ ടിക്കറ്റായിരുന്നു ഇത്, 6 റദ്ദാക്കലുകൾക്ക് ശേഷം ഇത് 6 സ്ഥാനങ്ങൾ മാറി.
ക്യൂവിൽ എട്ടാമത്തെ ടിക്കറ്റായിരുന്നുവെന്നും ഇപ്പോൾ രണ്ടാമത്തേതാണെന്നും അനുമാനിക്കാം.
അതിനാൽ ആർഎസി ടിക്കറ്റ് ഉണ്ടെങ്കിൽ സ്ഥിരീകരിക്കപ്പെട്ട ബെർത്ത് അലോക്കേഷൻ ഇല്ലാതെ യാത്ര ചെയ്യാൻ കഴിയും എന്നാണ് അർത്ഥമാക്കുന്നത്.
എന്നാൽ ടിക്കറ്റിന്റെ സ്ഥിതി ഡബ്ലിയു എൽ അഥവാ വെയിറ്റിംഗ് ലിസ്റ്റ് ആണെങ്കിൽ ട്രെയിനിൽ യാത്രചെയ്യാൻ അനുവാദമില്ല.
അവലംബങ്ങൾ പുറത്തേക്കുളഅള കണ്ണികൾ ഇന്ത്യൻ റെയിൽവേ-റിസർവേഷൻ നിയമങ്ങൾ
ഡിസോട്ടോ കൗണ്ടി
ഡിസോട്ടോ കൗണ്ടി അമേരിക്കൻ ഐക്യനാടുകളിലെ മിസിസിപ്പി സംസ്ഥാനത്തിൻ്റെ വടക്കുപടിഞ്ഞാറൻ അതിർത്തിയിൽ സ്ഥിതി ചെയ്യുന്ന ഒരു കൗണ്ടിയാണ് .
2020 ലെ കനേഷുമാരി പ്രകാരം, ആകെ ജനസംഖ്യ 185,314 ആയിരുന്ന ഈ കൗണ്ടി മിസിസിപ്പി സംസ്ഥാനത്തെ ഏറ്റവും ജനസംഖ്യയുള്ള മൂന്നാമത്തെ കൗണ്ടിയായി മാറി.
ഹെർണാണ്ടോ നഗരം ആണ് ഇതിൻ്റെ കൗണ്ടി സീറ്റ്.
മെംഫിസ് മെട്രോപൊളിറ്റൻ ഏരിയയുടെ ഭാഗമാണ് ഡിസോട്ടോ കൗണ്ടി.
ആ സ്ഥിതിവിവരക്കണക്ക് പ്രദേശത്തെ ഏറ്റവും ജനസംഖ്യയുള്ള രണ്ടാമത്തെ കൗണ്ടിയാണിത്.
പത്തൊൻപതാം നൂറ്റാണ്ടിൽ പരുത്തി ത്തോട്ടങ്ങൾക്കായി വികസിപ്പിച്ച താഴ്ന്ന പ്രദേശങ്ങളും കൗണ്ടിയുടെ കിഴക്കൻ ഭാഗത്തുള്ള മലയോര പ്രദേശങ്ങളും കൗണ്ടിയിൽ ഉൾപ്പെട്ടിട്ടുണ്ട്.
1836 ഫെബ്രുവരി 9-നാണ് മിസിസിപ്പിയിലെ  ഡെസോട്ടോ കൗണ്ടി, ഔപചാരികമായി സ്ഥാപിതമായത്.
യഥാർത്ഥ കൗണ്ടി ലൈനുകളിൽ 1873-ൽ രൂപീകരിച്ച ടെറ്റ് കൗണ്ടിയുടെ ഭാഗമായ പ്രദേശവും ഇതിൽ ഉൾപ്പെടുന്നു.
മിസിസിപ്പി നദിയിൽ എത്തിയ ആദ്യത്തെ യൂറോപ്യൻ പര്യവേക്ഷകനായ സ്പാനിഷ് പര്യവേക്ഷകനായ ഹെർണാണ്ടോ ഡി സോട്ടോയുടെ പേരിലാണ് ഈ കൗണ്ടി അറിയപ്പെടുന്നത്.
കൗണ്ടി സീറ്റായ ഹെർണാണ്ടോയും അദ്ദേഹത്തിൻ്റെ ബഹുമാനാർത്ഥം നാമകരണം ചെയ്യപ്പെട്ടു.
1542 മെയ് മാസത്തിൽ ഡി സോട്ടോ ആ പ്രദേശത്ത് മരിച്ചതായി റിപ്പോർട്ടുണ്ട്, എന്നിരുന്നാലും ചില വിവരണങ്ങൾ സൂചിപ്പിക്കുന്നത് അർക്കൻസായിലെ ലേക്ക് വില്ലേജിന് സമീപമാണ് അദ്ദേഹം മരണമടഞ്ഞതെന്നാണ്.
ഡെസോട്ടോ കൗണ്ടിയിൽനിന്ന് ശേഖരിച്ച ഇന്ത്യൻ പുരാവസ്തുക്കൾ, വുഡ്‌ലാൻഡ്, മിസിസിപ്പിയൻ സംസ്‌കാരത്തിൻ്റെ ചരിത്രാതീത കാലത്തെ ഗ്രൂപ്പുകളുമായി അതിനെ ബന്ധിപ്പിക്കുന്നു.
മിസിസിപ്പി നദീതടത്തിലും അതിൻ്റെ പ്രധാന പോഷകനദികളിലും ഉടനീളം സങ്കീർണ്ണമായ വാസസ്ഥലങ്ങളും മണ്ണു കൊണ്ടുള്ള സ്മാരകങ്ങളും നിർമ്മിച്ച മിസിസിപ്പിയൻ സംസ്കാരത്തിലെ അംഗങ്ങളെ, 16-ആം നൂറ്റാണ്ടിൻ്റെ മധ്യത്തിൽ ഇപ്പോൾ നോർത്ത് മിസിസിപ്പി പ്രദേശത്ത് പര്യവേക്ഷണം ചെയ്തകാലത്താണ് ഹെർണാണ്ടോ ഡി സോട്ടോയുമായി കണ്ടുമുട്ടിയത്.
പാരമ്പര്യമനുസരിച്ച്, ഇന്നത്തെ ഡിസോട്ടോ കൗണ്ടിയിലൂടെ അദ്ദേഹം തൻ്റെ പര്യവേഷണ സംഘത്തോടൊപ്പം സഞ്ചരിച്ചതായി വിശ്വസിക്കപ്പെടുന്നു.
ഇന്നത്തെ കോർമോറൻ്റ് തടാകത്തിന് പടിഞ്ഞാറ് മിസിസ്സിപ്പി നദി കണ്ടെത്തിയ ഡി സോട്ടോ, അവിടെ ചങ്ങാടങ്ങൾ നിർമ്മിച്ച് ഇന്നത്തെ അർക്കൻസാസിലെ ക്രൗലിസ് റിഡ്ജിലേക്ക് കടന്നുവെന്ന് ചില പണ്ഡിതന്മാർ അനുമാനിക്കുന്നു.
പര്യവേഷണത്തിൻ്റെയും പുരാവസ്തുഗവേഷണത്തിൻ്റെയും രേഖകളെ അടിസ്ഥാനമാക്കി, മിസിസിപ്പിയിലെ കോഹോമ കൗണ്ടി മുതൽ മെംഫിസിലെ ചിക്കാസോ ബ്ലഫ് വരെ നാഷണൽ പാർക്ക് സർവീസ് ഒരു "ഡിസോട്ടോ ഇടനാഴി" രൂപീകരിച്ചു.
മിക്ക പ്രദേശങ്ങളിലും യൂറോപ്യൻ സമ്പർക്കത്തിന് മുമ്പായിത്തിന്നെ  മിസിസിപ്പിയൻ സംസ്കാരം ക്ഷയിക്കുകയും അപ്രത്യക്ഷമാവുകയും ചെയ്തു, ഇത് പരിസ്ഥിതിയിലെ മാറ്റങ്ങളെ തുടർന്നാകാമെന്ന് പണ്ഡിതന്മാർ അനുമാനിക്കുന്നു.
ഡി സോട്ടോ സന്ദർശിച്ച ചിക്കാസ എന്ന പട്ടണം, മിസിസിപ്പിയൻ സംസ്കാരത്തിൽ നിന്നുള്ള ചരിത്രപരമായ ചിക്കാസയുടെ പൂർവ്വിക ഭവനമായിരിക്കാം.
വെള്ളക്കാരുടെ കുടിയേറ്റം ആരംഭിക്കുന്നതിന് മുമ്പ് നൂറ്റാണ്ടുകളായി അവർ ഈ പ്രദേശത്ത് അധിവസിച്ചിരുന്നു.
പരസ്പരം അടുത്തുള്ള നിരവധി ഗ്രാമങ്ങൾ ചേർന്ന് ഇന്നത്തെ മിസിസിപ്പിയിലെ പോണ്ടോട്ടോക്ക്, ചിക്കാസോയിലെ "ലോംഗ് ടൗൺ" എന്ന സ്ഥലത്തിനടുത്തായി വികസിച്ചു, .
ഇന്നത്തെ പടിഞ്ഞാറൻ ടെന്നസിയും വടക്കൻ മിസിസിപ്പിയും തങ്ങളുടെ പരമ്പരാഗത വേട്ടയാടൽ കേന്ദ്രങ്ങളായി ചിക്കാസോ നേഷൻ കണക്കാക്കിയിരുന്നു.
ചിക്കാസോ നേഷൻ ഫ്രഞ്ച് സാധനങ്ങൾക്കു പകരമായി രോമ വ്യാപാരം ചെയ്യുകയും, ഫ്രഞ്ചുകാർ അവർക്കിടയിൽ നിരവധി ചെറിയ വാസസ്ഥലങ്ങൾ സ്ഥാപിക്കുകയും ചെയ്തു.
എന്നിരുന്നാലും, സെവൻ ഇയേർസ് യുദ്ധത്തിൽ പരാജയപ്പെട്ടതിന് ശേഷം 1763-ൽ ഫ്രാൻസ് മിസിസിപ്പി നദിയുടെ കിഴക്കുള്ള പ്രദേശങ്ങളുടെ അവകാശം ബ്രിട്ടന് വിട്ടുകൊടുത്തു.
അമേരിക്കൻ വിപ്ലവം അവസാനിപ്പിച്ച ഉടമ്പടിയുടെ ഭാഗമായി ബ്രിട്ടീഷുകാരിൽ നിന്ന് അമേരിക്ക ഈ പ്രദേശം ഏറ്റെടുത്തു.
19, 20 നൂറ്റാണ്ടുകൾ
ഇന്ത്യൻ റിമൂവൽ സമയത്തെ സമ്മർദ്ദങ്ങളെത്തുടർന്ന് ചിക്കാസോ നേഷൻ 1832-ലെ ഒരു ഉടമ്പടി പ്രകാരം തങ്ങളുടെ ഭൂരിഭാഗം ഭൂമിയും അമേരിക്കൻ ഐക്യനാടുകൾക്ക് വിട്ടുകൊടുത്തു.
മിസിസിപ്പി നദിയുടെ പടിഞ്ഞാറുള്ള ഇന്ത്യൻ പ്രദേശത്തേക്ക് മാറാൻ അവർ നിർബന്ധിതരായി.
1816 സെപ്തംബറിൽ യു.എസ്. ഗവൺമെൻ്റും ചിക്കാസോ നേഷനും തമ്മിൽ ചർച്ചകൾ ആരംഭിക്കുകയും 1832 ഒക്ടോബറിൽ പോണ്ടോട്ടോക്ക് ഉടമ്പടി ഒപ്പുവയ്ക്കുകയും ചെയ്തു.
ആ 16 വർഷത്തിനിടയിൽ, ഫെഡറൽ ഉദ്യോഗസ്ഥർ പ്രദേശത്ത് വെള്ളക്കാരുടെ കുടിയേറ്റം സാധ്യമാക്കുന്നതിനും ചിക്കാൻസോയും ഭൂമി അവകാശവാദങ്ങൾ ഇല്ലാതാക്കാനുമായി ഭൂമിയുടെ സെഷനുകൾക്കായി ചിക്കാസോയെ സമ്മർദ്ദത്തിലാക്കി.
1830-ൽ യു.എസ്. കോൺഗ്രസ് ഇന്ത്യൻ റിമൂവൽ ആക്റ്റ് പാസാക്കിക്കൊണ്ട്, തെക്കുകിഴക്കൻ പ്രദേശത്തെ തദ്ദേശീയരായ അമേരിക്കൻ ഇന്ത്യാക്കാരുടെ അവകാശവാദങ്ങൾ ഇല്ലാതാക്കാനും ആവശ്യമെങ്കിൽ നിർബന്ധിത നീക്കം ചെയ്യൽ നടത്താനും അധികാരം നൽകി.
1832 മുതൽ 1836 വരെ, ഗവൺമെൻ്റ് സർവേയർമാർ ചിക്കാസോ നേഷനിലെ 6,442,000 ഏക്കർ (26,070ചതുരശ്ര കിലോമീറ്റർ) പ്രദേശത്തിൻറെ ഭൂപടം തയ്യാറാക്കുകയും ടൗൺഷിപ്പുകൾ, മേച്ചിൽ പ്രദേശങ്ങൾ, വിഭാഗങ്ങൾ എന്നിങ്ങനെയായി നിർവ്വചിച്ചു.
മിസിസിപ്പി ലെജിസ്ലേച്ചർ ഡിസോട്ടോ, ടുണിക്ക, മാർഷൽ, ടേറ്റ് എന്നിവ ഉൾപ്പെടുന്ന 10 പുതിയ കൌണ്ടികൾ രൂപീകരിച്ചു.
തദ്ദേശീയരുമായുള്ള ഉടമ്പടി പ്രകാരം, 640 ഏക്കർ (2.6 ചതുരശ്ര കിലോമീറ്റർ) വിഭാഗങ്ങൾ ഓരോ ഇന്ത്യൻ കുടുംബങ്ങൾക്കുമായി ഭൂമി പതിച്ചുനൽകി.
ആ സൂത്രവാക്യം ഉപയോഗിച്ച് സംഖ്യാപരമായി ചെറിയ ഗോത്രമായ ചിക്കാസാവിന് 2,422,400 ഏക്കർ (9,803 ചതുരശ്ര കിലോമീറ്റർ) ഭൂമി നൽകി.
സർക്കാർ ബാക്കിയുള്ളത് മിച്ചഭൂമിയായി പ്രഖ്യാപിക്കുകയും ബാക്കിയുള്ള 400,000 ഏക്കർ (1,600 ചതുരശ്ര കിലോമീറ്റർ) പൊതുവിൽപ്പനയിൽ നിർമാർജനം ചെയ്യുകയും ചെയ്തു.
ഇന്ത്യക്കാർക്ക് അവരുടെ ഭൂമിക്ക് ഏക്കറിന് 1.25 ഡോളറെങ്കിലും ലഭിച്ചു..
ഏക്കറിന് 75 സെൻ്റോ അതിൽ താഴെയോ ഉള്ള വിലയ്ക്കാണ് സർക്കാർ ഭൂമി വിറ്റഴിച്ചത്.
ആഭ്യന്തരയുദ്ധകാലത്തും അതിനുശേഷവും, ഈ പ്രദേശം ഒരു പ്രമുഖ ചരക്ക് വിളയായ പരുത്തിക്കൃഷിക്കായി തോട്ടമുടമകൾ വലിയ തോട്ടങ്ങളായി വികസിപ്പിച്ചെടുത്തു.
ആഭ്യന്തരയുദ്ധത്തിനുമുമ്പ്, അവർ ജോലിയ്ക്കായി ആയിരക്കണക്കിന് ആഫ്രിക്കൻ അമേരിക്കക്കാരുടെ അടിമത്തത്തെ ആശ്രയിച്ചിരുന്നു.
യുദ്ധത്തിനും വിമോചനത്തിനും ശേഷം, നിരവധി സ്വതന്ത്രർ ഈ പ്രദേശത്ത് താമസിച്ചിരുന്നെങ്കിലും തോട്ടങ്ങളിലെ വലിയ തൊഴിലാളി സംഘങ്ങളെക്കാൾ, ഷെയർക്രോപ്പർമാരായോ കുടിയാൻ കർഷകരായോ ചെറിയ പ്ലോട്ടുകളിൽ ജോലി ചെയ്തുകൊണ്ട് സ്വന്തം ജീവിതം രൂപപ്പെടുത്തുകയാണ് ചെയ്തത്.
കൃഷിയെ ആശ്രയിക്കുന്നതിന്റെ അനന്തരഫലമായി 20-ാം നൂറ്റാണ്ടിൽ ഈ പ്രദേശത്ത് സാമ്പത്തികമായി വികസനം എത്തിയില്ല എന്നതിനാൽ വെള്ളക്കാരും കറുത്തവരും സാമ്പത്തികമായി കഷ്ടപ്പെട്ടു.
1890-ൽ, വോട്ടർ രജിസ്ട്രേഷനു തടസ്സം സൃഷ്ടിക്കുന്നതിനായി വോട്ടെടുപ്പ് നികുതിയും സാക്ഷരതാ പരിശോധനകളും ഉപയോഗിച്ച പുതിയ ഭരണഘടന പ്രകാരം സംസ്ഥാന നിയമസഭ മിക്ക കറുത്തവർഗക്കാർക്കും വോട്ടവകാശം നിഷേധിച്ചു.
ഇരുപതാം നൂറ്റാണ്ടിന്റെ തുടക്കത്തിൽ, നിരവധി ആളുകൾ മറ്റ് അവസരങ്ങൾ നേടുന്നതിനായി ഗ്രാമീണ പ്രദേശം വിട്ട് നഗരങ്ങളിലേക്ക് പോയി.
ഫെഡറൽ നിയമനിർമ്മാണം പാസാക്കിയതിനുശേഷം 1960 കളുടെ അവസാനം വരെ മിക്ക കറുത്തവർഗക്കാർക്കും മിസിസിപ്പിയിൽ വോട്ടുചെയ്യാൻ കഴിഞ്ഞില്ല.
മെംഫിസ്, ടെന്നസി മെട്രോപൊളിറ്റൻ ഏരിയയുടെ ഭാഗമായി, 21-ാം നൂറ്റാണ്ടിൻ്റെ തുടക്കത്തിൽ ഡിസോട്ടോ കൗണ്ടി  അമേരിക്കൻ ഐക്യനാടുകളിലെ അതിവേഗം വളരുന്ന 40 കൗണ്ടികളിൽ ഒന്നായി മാറി.
ഇടത്തരക്കാരും സമ്പന്നരുമായ കറുത്തവർഗ്ഗക്കാർ മെംഫിസ് വിട്ട് പുതിയ പാർപ്പിടങ്ങൾ സ്വന്തമാക്കാനും ജോലിക്കായും മെംഫിസിലേക്ക് യാത്ര ചെയ്യുന്നതും കാരണമായി സബർബൻ വികസനത്തിന് കാരണമായി.
ചില നിരീക്ഷകർ ഈ ഷിഫ്റ്റിനെ ബ്ലാക്ക് ഫ്ലൈറ്റ് എന്ന് വിശേഷിപ്പിക്കുന്നു, എന്നാൽ ഇത് യുദ്ധാനന്തര സബർബൻ വളർച്ചയുടെ മാതൃകയെന്ന നിലയിൽ താങ്ങാൻ കഴിയുന്ന ആളുകൾ പ്രാന്തപ്രദേശങ്ങളിലെ പുതിയ ഭവനങ്ങളിലേക്ക് മാറി.
കൗണ്ടിയിലെ ഇത്തരം സബർബൻ റെസിഡൻഷ്യൽ വികസനം മറ്റ് മിസിസിപ്പി നഗരങ്ങളായ സൗത്താവെൻ, ഒലിവ് ബ്രാഞ്ച്, ഹോൺ ലേക്ക് എന്നിവിടങ്ങളിൽ ഏറ്റവും ശ്രദ്ധേയമാണ്.
യുണൈറ്റഡ് സ്റ്റേറ്റ്സിലെ ആറാമത്തെ വലിയ ചൂതാട്ട ജില്ലയായ അയൽരാജ്യമായ ടുണിക്ക കൗണ്ടിയിലെ കൂറ്റൻ കാസിനോ/റിസോർട്ട് സമുച്ചയവും മുൻ ഗ്രാമീണ മേഖലയിലെ വികസനത്തെ ഉത്തേജിപ്പിക്കുന്ന ഘടകമാണ്.
ദക്ഷിണ മേഖലയിലെ മിക്ക കൗണ്ടികളെയും പോലെ ഡെസോട്ടോ കൗണ്ടിയും 1956 വരെ ഡെമോക്രാറ്റിക് സ്ഥാനാർത്ഥിക്ക് വോട്ട് ചെയ്തു.
സോളിഡ് സൗത്തിൻ്റെ ബാക്കി ഭാഗങ്ങളിലേതുപോലെ 1964 മുതൽക്കാണ് ഈ മാതൃകയിൽ ഒരു മാറ്റം സംഭവിച്ചത്.
1976-ലെ വിജയകരമായ മത്സരത്തിൽ ജിമ്മി കാർട്ടർ മാത്രമാണ് ഡിസോട്ടോ കൗണ്ടി പിടിച്ചെടുത്ത ഏക ഡെമോക്രാറ്റ്.
കണക്കനുസരിച്ച് കൌണ്ടിയുടെ ആകെ വിസ്തീർണ്ണം 497 ചതുരശ്ര മൈൽ (1,290 ചതുരശ്ര കിലോമീറ്റർ ) ആണ്, അതിൽ 476 ചതുരശ്ര മൈൽ (1,230 ചതുരശ്ര കിലോമീറ്റര്) കരഭൂമിയും ബാക്കി 21 ചതുരശ്ര മൈൽ (54 ചതുരശ്ര കിലോമീറ്റർ) ഭൂപ്രദേശം ജലം ഉൾപ്പെട്ടതുമാണ്.
ഭൂമിശാസ്ത്രപരമായ സവിശേഷതകൾ മിസിസിപ്പി നദി കോൾഡ്വാട്ടർ നദി അർക്കബുത്ല തടാകം ചിക്കാസോ ബ്ലഫ്സ് പ്രധാന പാതകൾ അന്തർസംസ്ഥാന 55 അന്തർസംസ്ഥാന 69 അന്തർസംസ്ഥാന 269 യു. എസ്. റൂട്ട് 51 യു. എസ്. റൂട്ട് 61 സമീപ ജില്ലകൾ ഷെൽബി കൌണ്ടി , ടെന്നസി -വടക്ക് ക്രിറ്റൻഡൻ കൌണ്ടി, അർക്കൻസാസ് -പടിഞ്ഞാറ് ട്യൂണിക്ക കൌണ്ടി -തെക്കുപടിഞ്ഞാറ് ടേറ്റ് കൌണ്ടി -തെക്ക് മാർഷൽ കൌണ്ടി -കിഴക്ക് ആകർഷണങ്ങൾ
ഡെസോട്ടോ കൗണ്ടി അതിൻ്റെ ഗോൾഫ് കോഴ്സുകൾക്ക് പേരുകേട്ടതാണ്.
പ്രദേശവാസികൾ 'ദി ഡിപ്പ്' എന്നറിയപ്പെടുന്ന വെൽവെറ്റ് ക്രീം, കൗണ്ടിയിലെ ഒരു പ്രധാന റെസ്റ്റോറൻ്റാണ്.
1947 മുതൽ പ്രവർത്തിക്കുന്ന ഇത് കൗണ്ടിയിൽ തുടർച്ചയായി പ്രവർത്തിക്കുന്ന ഏറ്റവും പഴക്കമുള്ള റെസ്റ്റോറൻ്റാണ്.
2010-ൽ, യുഎസ്എ ടുഡേയുടെ 'ബെസ്റ്റ് ഐസ്ക്രീം ഇൻ മിസിസ്സിപ്പി' അവാർഡ് ലഭിച്ചു.